
חולין לח ע"א



טקסט הדף



 גועה והטילה ריעי וכשכשה באזנה הרי זה פירכוס אמר להו אצטריכא ליה לאבא לאזוזי אוני שאני אומר כל שאינו דברים שהמיתה עושה מאי נינהו דברים שהמיתה עושה אמר רב ענן לדידי מפרשא לי מיניה דמר שמואל היתה ידה כפופה ופשטתה דבר שהמיתה עושה פשוטה וכפפה דברים שאין המיתה עושה מאי קמ''ל תנינא בהמה דקה שפשטה ידה ולא החזירה פסולה שאינה אלא הוצאת נפש הא החזירה כשרה אי ממתני' הוה אמינא דוקא דכייפה ופשטה והדר כייפה לה אבל פשוטה וכפפתה לא קמ''ל מיתיבי ר' יוסי אומר היה ר''מ אומר גועה בשעת שחיטה אין זה פירכוס ר''א ברבי יוסי אומר משמו אפילו הטילה ריעי וכשכשה בזנבה אין זה פירכוס קשיא גועה אגועה קשיא ריעי אריעי גועה אגועה לא קשיא הא דעבי קלה הא דעמי קלה ריעי אריעי נמי לא קשיא כאן בשותתת כאן במתרזת אמר רב חסדא פירכוס שאמרו בסוף שחיטה מאי בסוף שחיטה באמצע שחיטה לאפוקי תחלת שחיטה דלא אמר רב חסדא מנא אמינא לה דתנן בהמה דקה שפשטה ידה ולא החזירה פסולה אימת אילימא בסוף שחיטה כל היכי תיחי ותיזיל אלא לאו באמצע שחיטה א''ל רבא לעולם בסוף שחיטה שאני אומר כל שאינה עושה כן בסוף שחיטה בידוע שנשמתה נטולה הימנה קודם לכן ר''נ בר יצחק אמר פירכוס שאמרו בתחלת שחיטה אמר ר''נ בר יצחק מנא אמינא לה דתנן אמר ר''ש השוחט בלילה ולמחר מצא כתלים מלאים דם כשרה שזינקה וכמדת ר''א ואמר שמואל כותלי בית שחיטה שנינו אי אמרת בשלמא בתחלת שחיטה שפיר אלא אי אמרת בסוף שחיטה ליחוש דלמא בתחלת שחיטה זינקה ודלמא שאני זינוק דעדיף ומי עדיף והתנן ר''א אומר דייה אם זינקה קל מדרבן גמליאל ועדיף מדרבנן אמר רבינא אמר לי סמא בר חילקאי אקשי בה אבוה דבר אבוברם ואמרי לה אחוה דבר אבוברם ומדרבנן מי עדיף והא תנן וחכמים אומרים עד שתפרכס או ביד או ברגל רבנן אהייא קיימו אילימא אדר''ג כיון שפירכסה מיבעי ליה אלא פשיטא אדר''א ואי עדיף מאי עד רבא אמר פירכוס שאמרו בסוף שחיטה אמר רבא מנא אמינא לה דתניא שור 

רש"י



 גועה והטילה ריעי. או זה או זה גועה צועקת כמו אם יגעה שור על בלילו (איוב ו): לאבא. לרב הוה קרי ליה שמואל הכי משום כבוד: לאזוזי אוני. לפרכס האוזן בתמיה דפירכוס חיות גדול הוא זה אזוזי לשון מזיזין אותו ממקומו (אבות פ''ג מי''ז): שאני אומר. שאינה צריכה כל כך אלא כל פירכוס שמסוכנת מפרכסת שאינה עושה דבר שהוא הוצאת נפש הוי פירכוס כדלקמן: שאין המיתה עושה. בשעת הוצאת נפש קרי לה מתה ובבהמה דקה קאי דאילו גסה אפילו כפופה ופשטתה הוי פירכוס: אי. מדוקיא דמתניתין הוה גמרינן לה כדקדייקת הא החזירה כשרה משמע שפשטתה מכפיפותה והחזירה: אבל פשוטה. מעיקרא וכפפתה לא: קמ''ל. דהיכא דהויא פשוטה מעיקרא וכפפתה הוי פירכוס: משמו. של ר' יוסי: הא. דאמר רב לעיל גועה הוי פירכוס: דעבי קלה. שהיה קולה עבה וחזקה דודאי אתי מכח חיות: דעמי קלה. כהה מתרגמינן עמיא (ויקרא יג): שותתת. בסמוך: מתרזת. למרחוק וחיות הוא זה: אמר רב חסדא פירכוס שאמרו. אני שמעתי בסוף שחיטה ואני מפרש מאי סוף ששמעתי אמצע שחיטה היא והאי דקרי ליה סוף לאפוקי אם בתחלת שחיטה פירכסה כיון דבאמצע שחיטה לא פירכסה לא הוי לה חיותא כי האי אסיר משום נטילת נשמה: מנא אמינא לה. דהאי סוף ששמעתי אמצע הוא: אימת. פשטה ולא החזירה דאמרינן פסולה: כל היכי תיחי ותיזיל. דלאחר ששחטה לא תסגי בפשיטת יד בלא כפיפה וחזרה בתמיה: א''ל רבא לעולם סוף שחיטה. דוקא ודקאמרת כל היכי תיחי ותיזיל לאחר שחיטה שתפשוט ותחזיר: שאני אומר כל שאינה עושה כן. פשטה וחזרה לאחר שחיטה בידוע כו': בתחלת שחיטה. כלומר אפי' פירכסה בתחלת שחיטה דייה כשרה אע''ג דהויא מסוכנת כיון דמלאים כותלי בית השחיטה דם בידוע שזינקה: וכמידת ר''א. דאמר זינוק הוי פירכוס: ואמר שמואל כו'. להכי איצטריך לפרושי דכותלים דהכא לא הוו כותלים ממש אלא כותלי בית השחיטה דאי הוו כותלים ממש למחר היינו יכולים להבין אי האי זינוק הוה בתחלת שחיטה או באמצע שחיטה דאי הוה בתחלת שחיטה ימצא הזינוק למעלה בכותל דמחמת כח וחיות שהיה עדיין בבהמה זינקה למרחוק ואם ימצא הזינוק למטה בכותל בידוע שבאמצע שחיטה זינקה שלא היה בה כח כל כך לזנק הדם למרחוק אבל השתא דאמר שמואל דהני כותלי לא הוו כותלי ממש אלא כותלי בית השחיטה לא מצינו למידע אי תחלת שחיטה זינקה או לאחר שחיטה ולהכי קאמר אי אמרת בשלמא כל כמה דפירכס אפילו בתחלת שחיטה הוי פירכוס: שפיר. דהא חזינן למחר ע''י זינוק דפרכיס באורתא: אלא אי אמרת. באמצע שחיטה בעינן מאן לימא לן למחר דזינוק דלאורתא באמצע שחיטה הוה דלמא בתחלת שחיטה זניק: ודלמא. לעולם שאר פירכוסין לא הוו פירכוס אלא באמצע או בגמר שחיטה ושאני זינוק דעדיף חיותיה ופירכוס גדול הוא הלכך אפילו בתחלת שחיטה זינקה שפיר דמי: דייה אם זינקה. ומדקתני דייה מכלל דקיל: קיל מדרבן גמליאל. דבעי ביד וברגל בשניהם: ועדיף מדרבנן. דאמרי ביד או ברגל: אבוברם. שם האיש: אבוה בר אבוברם. זהו אבוברם עצמו ומכירין היו את הבן ולא את האב והיו קורין אותו על שם בנו שעשו את בנו סימן לו: עד. משמע דחמיר האי פירכוס דרבנן מהנך דלעיל ואי דר''א עדיף מאי עד דרבנן משמע דעדיף כיון מיבעי להו למימר אלא ש''מ זינוק קיל ואפ''ה סגיא ליה כי הוי בתחלת שחיטה: בסוף שחיטה. סוף ממש שתפרכס בגמר שחיטה דתהוי בה חיות אחר שחיטה: 

תוספות



 גועה או הטילה ריעי וכשכשה באזנה ה''ז פירכוס. אפילו לר''ג דמחמיר ובעי פירכוס יד ורגל חשיב האי פירכוס ולהכי פריך שפיר מברייתא דקתני בסמוך גועה והטילה ריעי אין זה פירכוס ושמואל דאמר איצטריך ליה לאבא אזוזי אוני סבר כרבנן דאמרי או יד או רגל ולהכי פריך עליה דרב ענן דמפרש מילתיה דשמואל תנינא דפשיטא דאליבא דרבנן פשוטה וכפפה ה''ז פירכוס כפופה ופשטה לא הוי פירכוס: אצטריך ליה לאבא. פי' בקונטר' דשמואל הוה קרי הכי לרב בלשון כבוד ובערוך פירש שכך שמו ורב היו קורין אותו על שם חשיבותו כמו דבכל דוכתי הוו קרו ליה רבי לר' יהודה הנשיא ושמואל שהיה חבירו היה קורהו בשמו וכן לקמן אי הכי אמר אבא לא ידע בטרפות כלום ובערבי פסחים (פסחים דף קיט:) גבי גוזלייא וארזילייא לאבא ובפרק כל גגות (עירובין דף צד.) אי קפיד אבא קטרו ביה המיינא ובפירוש משמע סוף פרק ראשית הגז (לקמן דף קלז:) דאמר רבי יוחנן לאיסי מאן ריש סדרא בבבל א''ל אבא אריכא וכעס עליו ר' יוחנן על שקראו כן משמע בהדיא דאבא לאו לשון חשיבות ומיהו ממה שהיה קורהו בשמו לחודיה לא היה כועס אי לאו משום דאמר אריכא שזהו לשון גנאי דר' יוחנן גופיה היה קורהו אבא בפרק כסוי הדם (לקמן פד.) אבא ממשפחת בריאים הוה אע''פ שרב היה חשוב הרבה מר' יוחנן מיהו על רב המנונא דאמר בפ' יה''כ (יומא דף פז.) קא אזיל אבא למיקטל גברא קשה שהיה תלמידו וקורהו בשמו ואמר בחלק (סנהדרין ק.) מפני מה היה נענש גחזי מפני שקורהו לרבו בשמו ולפירוש הקונט' דאבא לשון חשיבות ניחא: אילימא בסוף שחיטה כל היכי תיחי ותיזיל. ומפרש רבינו תם דמדקתני שאינה אלא הוצאת נפש דייק דאטו מי לא חיתה הרבה אם לא הוציאה נפשה עד סוף שחיטה: רבא אמר פירכוס שאמרו בסוף שחיטה. והא דלא חיישינן דלמא בתחלת שחיטה זינק משום דלא שכיחא שיהיה זינוק אלא בסוף: כי יולד פרט ליוצא דופן. לאו מלשון לידה דריש אלא גמר לידה לידה מבכור כדאמרינן בריש פרק יוצא דופן (נדה דף מ.) והא דדרשינן התם אשה כי תזריע וילדה עד שתלד ממקום שמזרעת דמשמע דצריך מיעוט למעט יוצא דופן ולא ממעטינן ליה מלידה לידה מבכור משום דאי לאו כי תזריע הוה דרשינן תלד לרבות יוצא דופן כרבי שמעון: 

רבינו גרשום

גועה והטילה ריעי כו'. כלומר אם עושה אחת משלשתן:



איצטריכא ליה לאבא. כלומר אבא זהו רב והכי קאמר ליה איצטריכא ליה לרב לאוזוזי אוני. כלומר שלא תהא כשרה עד שתזוז אודניה:



אמר להו שאני אומר כל שאינו עושה דברים כו'. כלומר כל שאינה עושה דברים של חיות אלא עושה דברים שהמיתה עושה טרפה:



אי ממתניתין הוה אמינא דוקא דכייפא כו'. כלומר דמשמע בהמה דקה שפשטה ידה והחזירה. כלומר שהיתה כפופה ופשטה ואח"כ החזירה אבל פשוטה וכפפתה אימא לא ליהוי כשרה קמ"ל:



הא דעבי קלא הא דעמי קלא. כלומר עבי קלא הרי זה פרכוס:



כאן בשותתת כו'. כלומר במתרזת הוי פרכוס אבל (במשתנת) [בשותתת] לא הוי פרכוס:



ואמר שמואל כותלי בית השחיטה שנינו. כלומר דפרכוס מעולה הוא שקילחה הדם מחמת בריאות:



אלא אי אמרת בסוף שחיטה. כלומר בסוף שחיטה בעיא לפרכוס אמאי חשוב פרכוס דילמא בתחילת שחיטה זינקה:



ודילמא שאני זינוק דעדיף. כלומר לעולם אימא לך בעינן פרכוס בסוף שחיטה ואי פרכת דילמא בתחלת שחיטה זינקה דלמא שאני זינוק דעדיף ואפי' זינקה בתחלת שחיטה כשרה אבל פרכוס אחד ביד וברגל בעינן בסוף שחיטה:



ומי עדיף והתנן ר' אליעזר אומר דייה אם זינקה. כלומר ומי עדיף זינוק מפרכוס דרגל והתנן ר' אליעזר אומר דייה אם זינקה. כלומר ר' אליעזר ענה לרבן גמליאל דאמר עד שתפרכס ביד וברגל ואמר לו ר' אליעזר (א') דייה אם זינקה אלמא פרכוס יד ורגל עדיף:



אבוכרם גרסי':



קיל מרבן גמליאל כו'. כלומר דרבן גמליאל סבר עד שתפרכס ביד וברגל ורבנן סברי או ביד או ברגל (אלמא אדרבן גמליאל עד שתפרכס ביד וברגל ורבנן סברי או ביד או ברגל):



אילימא אדר"ג כיון דפירכסה מבעי ליה. כלומר דר"ג סבירא ליה עד שתפרכס ביד וברגל הוה ליה למימר לרבנן כיון שפירכסה ביד או ברגל כשרה:





רמב"ן

הא דתני ר"א בר' יוסי אפילו הטילה רעי וכשכשה בזנבה אינו פירכוס. פליג אמתני' ומתני' ר"מ היא והא דתני לקמן בשמעתי' במתני' דרבא ועוף אפי' לא כשכש אלא בזנבו הרי זה פרכוס לאו למימרא דבבהמה לא הוי פרכוס אלא משום דכשכוש זנב העוף דבר קל הוא הייתי סבור שלא תעלה אבל בבהמה כשכוש זנב פרכו' גדול כתבם מתני'. 



אימת אילימא בסוף שחי' כולי האי תחי ותיזיל. פירש"י ז"ל דלאחר שחי' לא תסגי בפשיטות יד בלא כפיפה. ואיכא דק"ל א"כ מאי אמינא לה מסבר' דנפשי' אמרה ולאו מילתא היא דמדלא סגי לה בפרכו' רבה דהיינו פישוט ידא דייק רב חסדא דודאי באמצע שחיט' הוא שאם היה בסוף שחיטה אי אפשר שלא יהא די לה בפישוט יד בלא כפיפה.
ואחרים פירשוה מסיפא דקתני שאינה אלא הוצאת נפש בלבד ואי בסוף שחיטה ודאי דיה בהוצאת נפש וכי לאחר שחי' לא תוציא נפשה עד כמה תחי ותיזיל וזה הפי' נראה נכון אלא שאין לשון הגמרא מסכים עמו שאמרו הא החזירה כשרה ועוד שלא הביאו סיפא דמתני' בגמ', ואפי' לדברי רש"י ז"ל אינו מחוור שלא היה להם לומר הא החזירה כשרה. 
אלא ודאי מדיוקא דמתני' גמר לה דאלו ממתני' הו"א אפי' בסוף שחיטה פישוט יד לאו כלום הוא ופרכוס כשכוש זנב וכיוצא בו ביד היא כגון שמפרכסת ביד והוא כגון שמפרכסת ביד והוא בסוף שחיטה אלא מדקא שמעינן מדיוקא דמתניתין שאין פרכוס ביד אלא חזרה ש"מ שבאמצע שחי' הוא שאלו בסוף שחיטה אפי' בריאה שבבריאות אין לה חיות שתחזור ידה ורבא דחי ואמר שכל שלא ניטלה נפשה קודם לכן בסוף שחי' עושה כן.





רשב"א

רבי אליעזר ברבי יוסי אומר משמו אפילו הטילה רעי וכשכשה בזנבה אין זה פרכוס. והא דר' אליעזר ברבי יוסי פליגא אמתניתין דקתני עד שתכשכש בזבנו, ומתניתין ר' מאיר היא, וקיימא לן כסתם מתניתין דכשכוש זנב פירכוס הוא, ומתניתין דלקמן (חולין לח ע"ב) דסמיך רבא עלה הכין תניא ועוף אפילו לא רפרף אלא בעינו ולא כשכש אלא בזנבו הרי זה פירכוס, ועוף דנקט לאו דוקא, אלא לרבותא נקטינן דהייתי סבור דכשכוש זנב בעוף דבר קל הוא ולא הוי פרכוס, קא משמע לן, וכ"כ בבהמה, וכ"כ הרמב"ן ז"ל.



ואמר שמואל כותלי בית השחיטה שנינו. ואיכא למידק למאי איצטריך הכא להא דשמואל, דבלאו דשמואל מוכיח מינה שפיר דפרכוס שאמרו אפילו בתחלת שחיטה, דאי בסוף שחיטה לחוש דלמא כי זנקת בכותלי הבית בתחלת שחיטה זינקה. ויש לומר דאין הכי נמי, אלא דאגב אורחיה קא מפרש למתניתין ואזיל. ואי נמי יש לומר דאיצטריך דאי כותלי הבית איכא למיקם אמילתא וכגון דשחיט באמצע הבית ובסוף שחיטה מתקרב אצל הכותלים.



רבה אמר פירכוס שאמרו בסוף שחיטה. ואם תאמר אם כן תיקשי לן עד שתפרכס, דמשמע דפירכוס עדיף מזינוק, וזינוק הא אמרינן במתניתין דאפילו בתחלת שחיטה וכדדייקינן לעיל בסמוך. יש לומר דרבה לית ליה דשמואל אלא כותלי הבית שנינו, ובשוחט באמצע הבית ונתקרב אצל הכותלים בסוף שחיטה, דזינוק זה על כרחין בסוף שחיטה היה, וכמו שכתבנו למעלה.





המאירי

פשטה ידה והחזירה או אף שהיתה פשוטה וכפפתה לצד עצמה הרי זה פרכוס ורגלה אפי' פשטתו ולא כפפתו הרי זה פרכוס ובבהמה גסה אפי' פשטה ולא החזירה ואפי' בידה הרי זה פרכוס כמו שביארנו במשנה:



כשכוש זנב או הטלת רעי דרך התרזה הרי זה פרכוס כמו שביארנו אף בדקה ואין צריך לומר בכשכוש האוזן ויש חולקין בכשכוש זנב אבל יציאת רעי מאליו בשותת אין זה פרכוס היתה גועה וצועקת אם בקול רם הרי זה פרכוס ואם בקול נמוך אין זה פרכוס ופרכוס זה שאנו מצריכין אינו מועיל אלא אם כן הוא אחר גמר שחיטה אבל קודם לכן אפי' סמוך לגמר שחיטה אינו מועיל כלל עוף אין אנו צריכין בו לפרכוס גדול אלא בפרכוס כל שהוא דיו אפי' לא רפרף אלא בעינו ולא כשכש אלא בזנבו כשר וחיה גסה התבאר במסכת ע"ז שדינה כבהמה דקה לענין פרכוס וכבר ביארנו שכל מה שאנו צריכים בענין פרכוס אינו אלא במסוכנים אבל בבריאים בין בבהמה בין בחלה ועוף אין מחזרין אחר הפרכוס כלל:



שחט את המסוכנת ולא פרכסה הרי היא נבלה ולוקין עליה משום נבלה ומ"מ אינה מטמאה ששחיטתה מטהרתה:



שחטה בלילה ולא ידע אם פרכסה אם לאו הואיל ונולד בה ריעותא אין זה בחזקת היתר והרי היא ספק נבלה:



האוכל חלב נבלה לוקה שתים אחת משום חלב ואחת משום נבלה אמרה תורה הואיל ואיסור נבלה חל על גוף הבהמה שלא היה בה איסור אף הוא חל על החלב וכן בחלב טרפה:





מהרש"א - חידושי הלכות

תד"ה גועה כו' אפי' לר"ג כו' ולהכי פריך שפיר מברייתא כו' עכ"ל דע"כ ההיא ברייתא כר"ג אתיא ולא כרבנן דהא הך ברייתא קתני כשכשה בזנבה אין זה פירכוס ורבנן ס"ל במתני' דכשכוש זנב הוי פירכוס:


בא"ד ולהכי פריך עליה דרב ענן דמפרש מלתיה דשמואל תנינא כו' עכ"ל אבל ממלתיה דרב ענן גופיה ליכא לאוכחי דאימא נמי לר"ג דבעי יד ורגל קאמר דהך יד בעי כפופה אבל הרגל בין כפופה בין פשוטה סגי וק"ל:


בד"ה אילימא בסוף שחיטה כו' ומפרש ר"ת דמדקתני שאינה אלא כו' עכ"ל מפי' בעל המאור דלפרש"י קשיא לן דלמאי אצטריכא ליה לרב חסדא למפשטיה למתני' כו' והא לאו מדוקיא דמתני' אתיא ליה אלא מסברא דנפשיה אי בסוף שחיטה כל היכי תיתי כו' עכ"ל ע"ש:





חכמת שלמה

גמ' ה"א דוקא דכפפה ופשטה כו' מנא אמינא לה דתנן כו' ואי עדיף מאי עד רבא אמר פרכוס שאמרו כו' כצ"ל:





רש"ש

תד"ה רבא. והא כו' דלא שכיחא כו'. זה נראה דוחק לחדש סברא נגד הש"ס. ולעד"נ דקושיית אבוה דב"א מלישנא דעד יש לתרץ. דיל"פ דקאי ארישא השוחט אהמ"ס דאינה כשרה עד שתפרכס או ביד כו' וכלישנא דעד שבדברי רשב"ג. וכה"ג צל"פ בב"ב (יא) במשנה רי"א עד שיהו בה ט' חצאי קבין כו' והרי הוא פחות משיעורא דת"ק. ודומה לזה כתבתי באהלות פי"א מ"ג. ועי' ב"מ (פח ב) תד"ה עד בסופו. ומעין זה בגמרא דקדושין (כה) ומאי אף אקמייתא:





הגהות יעב"ץ

רש"י ד"ה אבוה וכו׳ ומכירים את הבן כצ"ל ותי' היו נמחק:





חידושי חת"ס

ומדרבנן מי עדיף וכו' יש להקשות דלמא אדר"א לא פליגי דהשתא פרכוס יד או רגל מהני מכ"ש זנוק דעדיף, אך אדר"ש פליגי דאמר שחט בלילה וכו' וקשה למחר כשהשכים מאן יימר שזינקה דלמא ע"י שום פרכוס קל שפרכסה הבהמה ותלכלך הצוואר בדם ולא זינקה כלל ועכצ"ל דס"ל לר"ש דשום פרכוס קל בעולם מהני וע"ז אמרו רבנן לא מהני שום פרכוס כ"א פרכוס יד או רגל וא"כ נהי אי חזינן דזינקת מותרת מ"מ אי שחט בלילה ליכא למיסמך שבודאי זינקה דדלמא ע"י פרכוס קל נתלכלך הצוואר ואסורה, ולכאורה י"ל דכיון דעכ"פ לכל הפחות הי' פרכוס כל שהוא הי' לנו למתלי להקל ולאוקמא בחזקת ולמימר השתא הא דמת דלא גרע מנגע בא' בלילה ולמחר השכים ומצא שמת דאפי' הי' מסוכן בלילה קיי"ל דאוקמי' בחזקת כמ"ש הר"ש בשם תוספתא דאפי' רבנן לא פליגי התם אר"מ אלא בקדשים ומשום חומרא כמבואר כל זה ריש נדה, ואין לומר אדרבא אוקמא בחזקת שאינו זבוח וכבר מתה קודם שחיטה ז"א דהא זבוח לפנינו כיון שעכ"פ הי' בה קצת פרכוס בשעת שחיטה לזה י"ל דהא לר"ש קיימי' דלית לי' הך סברא גבי חביות ומקוה ע"ש ריש נדה וא"כ הדרא קושיא לדוכתא מנ"ל להש"ס דזינוק לא עדיף, וי"ל דמ"מ מוכח מרבנן דע"כ לא פליגי אלא משום שמא לא פרכסה פירכוס הראוי אבל אי הוה מפרכס פירכוס הראוי אע"ג דהוה בתחלה הי' מועיל שפיר מוכח דפרכוס שאמרו בתחלת שחיטה ולפ"ז מיושב פסק הטור דפסק כר"א דזינוק מועיל משום דס"ל כס"ד דזינוק עדיף ומהטעם שכתבתי לעיל דחכמים לא פליגי אלא אר"ש ולא על ר"א, וגם על ר"ש לא פליגי אלא לטעמי' דס"ל גבי מקוה וחביות דלא אזלי' בתר חזקה דהשתא אבל אנן קיי"ל כההיא דנגע בא' בלילה וא"כ הבהמה מותרת מטעם חזקה והא דבעי הטור דיניק בסוף דוקא היינו מדרבא דמייתי מכי יולד דבעי' בסוף דוקא ומ"מ אם השכים למחר ומצא כותלי בית השחיטה מלאים דם לא חיישי' הי' בתחלה או שמא ע"י שום פרכוס נעשה כן משום דקיי"ל אזלי' בתר חזקת חי וק"ל:





דור רביעי

דף ל״ח ע״א גמר׳ אר״ח פרכוס שאמרו בסוף שחיטה, מאי בסוף שחיטה באמצע שחיטה לאפוקי תחלת שחיטה דלא וכו׳, הנה לכאור׳ הני אמוראי לא פליגו עד מתי בעינן שתחי׳ דאם מתה קודם גמר שחיטה פשיטא דנבלה, דכי מתה עומד וגומר השחיטה, וכן כתב הראש יוסף, וכן הוא בתבו״ש ריש סי׳ י״ז, דבזה אין כאן פלוגתא, אלא דפליגו למר בפרכוס באמצע ולמר אפילו בתחלת שחיטה די, לידע דכל שפירכסה אז מסתמא חיתה עד לבסוף השחיטה, ולמר בעינן דוקא פרכוס בסוף שחיטה שחיטתה גם בסופה, אלא דקשה איך מיסתם קסתם, שיעור זמן השחיטה לענין זה בכמה, דשחיטה הנהוגה ביננו אין בה שיעור אלא כמעט כהרף עין מתוע״ס, עד שאין חילוק בין תחלת השחיטה עד סופה אלא כהרף עין, ולעומת זה, מוליך ומביא כל היום נמי שחיטתו כשרה, הרי נאמר דפירכוס בתחלה או באמצע השחיטה מהני אפילו שוהה בשחיטה שעה או שתים או יותר, אתמהה, ומאד תמהני שהפוסקים ומפרשי הש״ס לא דיברו מזה כלום ועברו עליו בשתיקה, ולא די בזה אלא שראיתי, בהגהות יתרון האור על המשניות שהביא דברי הבה״ג בהל״ש שכתב וז״ל ״והלכתא דאין לשחיטה אלא לבסוף וכו׳ ותו טעמא אחרינא מהכא, שאמר רבא פרכוס שאמרו בסוף שחיטה״ עכ״ל וכל הרואה משתומם מה ענין זה לזה, ואיך תלה הבה״ג פלוגתא זו לגבי פירכוס, בפלוגתא דישנה לשחיטה, דהרי לכ״ע בעינן שחיטה מתוע״ס, וכמו שאמרו לעיל כ״ט ע״ב, דבין התחיל ישראל וגמר הנכרי, ובין התחיל הנכרי וגמר ישראל, לכ״ע פסולה, וכאשר הבה״ג בעצמו כתב שם כן, ובעל יתרון האור רצה לפרש דהבה״ג על הברייתא קאי, דקתני אומר הי׳ ר״מ גועה בשעת שחיטה אין זה פרכוס, הרי דפרכוס שאמרו הוא בשעת שחיטה ומעתה פליגו אימתי הוא שעת שחיטה, למ״ד ישנה לשחיטה מתוע״ס תחלת השחיטה נמי שעת שחיטה קרי לי׳ ולמ״ד אין לשחיטה אלא לבסוף, לא קאי שעת שחיטה אלא על הסוף, ולפ״ז אין זה טעם אלא סימנא, וכיון דר״מ אומר בשעת שחיטה סתם, ס״ל אין לשחיטה אלא לבסוף, הרי דבסוף השחיטה בעינן הפירכוס, עכת״ד היתרון האור, אלא דשגיאה רבתא שגה בכאן במחכ״ת, דא״כ איזה ראי׳ הביא הבה״ג מהא דרבא דפסק כר״מ דבסוף השחיטה בעינן הפירכוס, להאי דינא דאין לשחיטה אלא לבסוף, דניהו דלרבא למדין מר״מ דבעינן פירכוס בסוף שחיטה, אבל בהאי דינא דאין לשחיטה אלא לבסוף מנ״ל דפסקינן כוותי׳ דרבא, וכר״מ, דהרי בהאי דינא דישנה לשחיטה פליגו תנאים ואמוראים הרבה, וגם גוף הדבר ללמוד מלישנא דר״מ דאמר סתם, דכוונתו על סוף השחיטה הוא דוחק גדול כמובן.


אבל מתוך חומר הנושא נראה לפע״ד דבר חדש בדעת הבה״ג, והוא דס״ל דלמ״ד ישנה לשחיטה מתוע״ס, כמו דבעוף דזוטר חיותא די בסימן אחד ה״ה במסוכנת דזוטר חיותא טפי, די במקצת הושט, כיון דשם שחיטה גם על מקצת הושט, וכאשר ביארנו זאת באריכות לעיל ל״ב ע״ב, וניהו דבבריאה לא חלקה התורה, ואצריך שני סימנים בבהמה וסימן אחד בעוף, דר״ע הדר בי׳ ממה שאמר, דשחט בה סימן אחד והמתין לה עד שמתה, והודה דנבלה הוה וגם קודם חזרה עכ״פ טרפה הוה, שאני התם דכל שפסק באמצע השחיטה והי׳ יכול לגמרה לא עדיף משהה בין סימן לסימן דפסול, משא״כ שאינו יכול לגמור מפני שתחלת השחיטה פעלה שמתה, כיון ששם שחיטה על האי מקצת ואין כאן יותר כדי לגמרה שפיר דמי, ואף שהסברא קלישתא, מ״מ מתקבלת יותר ממה שכ׳ בעל יתרון האור לפע״ד, ודו״ק.


ע״ש גמר׳ אר״ח, מנא אמינא לה, דתנן וכו׳ אימת אי לימא בסוף שחיטה, עד כמה תחי׳ ותיזל, עכ״ל הגמ׳, ר״ח היה סובר דפשטה ידה, הוא סימן הוצאת הנפש של עתה בשעת פשיטת ידה, וכמש״כ התוס׳, דדייק כן מלשון המשנה דקתני, שאינה אלא הוצאת נפש בלבד, ולכן פריך אי פירכוס בסוף שחיטה בעינן, למה לא תסגי בהאי פשיטת יד, אלא דזה תימא דהרי הפירכוס הוא סימן חיות, ולא סימן להוצאת הנפש, ומי שבעי פירכוס בסוף שחיטה, בעי חיות בסוף שחיטה, ולא הוצאת הנפש, וכאשר ביארנו זאת בריש הסוגי׳ דשחיטה ומיתה בהדדי לא מהני, וגם תשובת רבא אינה מובנת דלמה לי׳ למימר, דכל שאינה עושה כן, דהיינו פשטה והחזירה כמו שפי׳ רש״י בידוע שנטלה נשמתה קודם לכן, דמשמע דאם נטלה נשמתה אז בסוף שחיטה כשפשטה ידה, הוה שפיר דמי, והלא זה ליתא כפי שכ׳ הש״ך וכנראה מפרש״י הכא, אנן חיות בסוף שחיטה בעינן ולא הוצאת הנפש בסוף שחיטה, וצע״ג ודו״ק.

